Tervetuloa Herätysliikehdintä- ohjelmaan. Nimeni on Martti Ojares, -
ja vieraanani on Voitto Davidsson. Tervetuloa, Voitto. - Kiitos.
Olemme tehneet kanssasi jo kaksi ohjelmaa -
niin kuin Pyhä Henki on johdattanut, ja tulemme tekemään niitä vielä kaksi.
Tässä ohjelmassa käytämme paljon aikaa todistuksiin ihmeistä, -
jotka olet elämäsi aikana kokenut.
Monet ovat aika tuoreitakin, niin että uskomme vahvistuisi siitä, -
kun kerrot niistä. Sillä me kerromme, että Jumala on suuri. - Joo.
Voidaan lähteä liikkeelle tästä, mitä tapahtui, -
kun sait tehtäväksi saattaa tiedon meidän entiselle presidentillemme.
Joo. Tästä on useita vuosia aikaa.
Olin käymässä appivanhemmillani.
Olin siellä käymässä ilman autoa -
heillä yövieraana.
Herra oli jo aikaisemmin ilmoittanut minulle sanoman -
Suomen presidentille ja hallitukselle vietäväksi.
Olin sitten siellä appivanhemmilla, -
menin olohuoneeseen, polvistuin tuolin ääreen ja rukoilin, -
että jos tämä vaikutus ja sanoma, joka minussa on, on Jumalasta, -
niin auta, että saan sen toimitettua sinne Helsinkiin, -
presidentille ja pääministerille.
Tällä tavalla rukoilin siinä.
Varmaan jonkin aikaa rukoilin siinä, ja sitten kun nousin rukouksesta, -
niin noin 20 minuutin päästä eräs kaverini Helsingistä soitti -
ja kysyi: "Tuletko tänne Helsinkiin? Haen sinut tänne autolla, jos tulet."
Ajattelin heti, että tässä se rukousvastaus on.
Tämä sanoma on tarkoitettu sinne, ja se on vakava asia.
Kun autoa ei ollut, niin hän lähti sieltä ajamaan.
Parin tunnin päästä hän oli perillä, ja hyppäsin kyytiin.
Lähdettiin ajamaan takaisin Helsinkiin. Kyydissä ollessa kerroin hänelle, -
että olin saanut sanoman, joka pitäisi viedä presidentille ja pääministerille.
Pohdittiin siinä autossa, että ei sitä pysty viemään.
Ei tavallista ihmistä, jota ei kukaan tunne, oteta siellä vastaan.
Voi löytää itsensä putkasta, jos menee koputtamaan presidentinlinnan ovia.
Päätettiin sitten, -
että mennään yhteen puoluetoimistoon, -
jollaisia siellä oli.
Päätettiin kysyä, jospa sitä kautta pääsisi.
Soitin puhelimella tänne puoluetoimistoon, -
ja he sanoivat, että tervetuloa, he ottavat sen vastaan.
No sitten me ajettiin sinne puoluetoimistoon, -
ja istuin sinne penkille. Kaikki oli siellä valmiina, -
ja he kirjoittivat ylös kaiken, mitä minä puhuin.
Ja kun puhuin tätä asiaa, niin puolessa välissä puhettani -
vastaanottaja sanoi, -
että tämä asia, jota puhuin, oli totta.
"Tämän asian tietää vain muutama ihminen Suomessa.
Me viedään tämä välittömästi Suomen korkeimmalle johdolle."
Puhuin sen asian loppuun ja lähdin sieltä pois.
He ilmoittivat minulle illalla puhelimella, -
että viesti oli saavuttanut presidentin, pääministerin ja valtioneuvoston, -
Suomen ylimmän johdon.
Ja seuraavana päivänä Suomen presidentti -
puhui tästä asiasta, jonka olin ilmoittanut, -
sekä radiossa, televisiossa että lehdistössä.
Ja tämä asia pelasti Suomen kohtalon.
Suomen kohtalo oli siihen sinetöity, -
mutta sen viestin avulla, jonka sain Jumalalta ja vein presidentille, -
Suomen kohtalo pelastui. - Aivan.
Kyllähän sinulla oli valtava asia, ja Jumala valitsi sinut.
Kyllä, kyllä. Se oli erikoinen. - Joo.
Sinulla todella on näitä asioita, joissa Jumala on sinua käyttänyt, -
ja ihmeitä vaikka miten paljon. Käydään näitä muutamia läpi.
Ehkä tämä on ihmisen näkökulmasta paljon pienempi kuin tuo äskeinen.
Kerran sinulla oli kova kuume, -
ja kapinoit Jumalaa vastaan, että miksei se laske.
Joo, minulle oli jostain tullut tällainen sairaus, -
flunssan tyyppinen sairaus, jossa oli 39 astetta kuumetta.
Se kuume oli jatkunut useamman päivän, -
ja odotin, että Jumala parantaisi, enkä mennyt lääkäriin.
Sitten menin sänkyyn, piti mennä lepäämään, -
ja heräsin oudosta asennosta, eli minulta oli jo mennyt taju siinä.
Mietin, että pitäisikö se ambulanssi soittaa, -
mutta päätin, etten soita vielä, vaan odotan, että Jumala parantaa.
Menin olohuoneeseen ja sanoin vähän jo kiivastuksissani Jumalalle, -
että mikset Sinä jo paranna minua.
Kun minä tämän sanoin, niin samassa näin Hengen näyssä -
siinä lattialla kaksi Jumalan tummanruskeaa silmää.
Ne olivat noin puoli metriä korkeita halkaisijaltaan, -
ja Jeesus seisoi siinä vieressä.
Ja sisimpääni tuli tällainen raamatunkohta: -
"sillä joka lihassa kärsii, se lakkaa synnistä." (1. Piet. 4:1)
No ei siinä mitään, ymmärsin sitten heti, -
että minähän olen tarkassa hoidossa, kun noin isot silmät seuraavat minua, -
ja Jeesus on siinä lähellä. Ei minun tarvitse mitään hätäillä tai pelätä -
eikä ambulanssia soittaa. Minun elämääni seurataan hyvin tarkasti.
No kun päivä meni siinä eteenpäin, niin sanoin vaimolle: -
"Otetaanko kahdestaan ehtoollista? Laitatko tuohon sängyn viereen -
ehtoollisen, punaviiniä laseihin ja sitten leipää?"
No, siinä sitten otettiin ehtoollista yhdessä, -
leipää ja viinijuomaa, ja rukoiltiin.
Vaimo rukoili minun puolestani, ja päälleni tuli valtava voima.
Tuntui ihan kuin olisin mennyt sellaiseen voimakupuun.
Vaimo istui kahden metrin päässä -
ja sanoi kokevansa sinne asti sen voiman, joka päälläni oli.
Ja kun olin siinä voimassa, niin minulle tuli mieleen ajatus: -
"Aamuun mennessä sinä olet terve."
No sitten tuli yö. Minä hikoilin yöllä hirveästi.
Yhdeksältä aamulla ei ollut kuumetta lainkaan.
Lämpö oli normaali, eli olin parantunut.
Herra parantaa eri tavoilla. Hän olisi voinut tehdä sen heti, -
mutta jostain syystä tuli viesti, että se on aamulla. - Kyllä.
Jumala on pitkämielinen siinä, ja tämä on osoitus siitä, -
että Jumala haluaa karsia meistä tätä syntiä pois.
Aivan. - Ja on sellaista syntiä, ettemme edes tiedä, että se on syntiä.
Jumala sitten sallii meille sairauksia ja vaikeuksia.
Jotkut saavat taloudellisia ongelmia.
Jumala tietää jokaisen ihmisen, mitä tekoa me olemme -
ja mikä meillä on se paikka, mitä kautta Hän parhaiten onnistuu -
siinä tehtävässään kitkeä syntiä meistä pois.
Viime ohjelmassa puhuttiin siitä, -
mikä on lihan mieli ja mikä taas Kristuksen Hengen mieli, -
ja meidän mielessä on se taistelu, minkä me valitsemme.
Ja tässäkin on juuri se, että lihan mieli aina nostaa päätään, -
niin me harhaudumme välillä menemään sen mukaan, -
ja siitä pitää taas koulu käydä. - Kyllä. Ja kun puhuttiin siitä, -
kun Jeesus sanoi, että jos kätesi, jalkasi tai silmäsi viettelee sinua, -
niin se pitää laittaa pois.
Mieluummin yksi tallella taivaaseen kuin molemmat tallella kadotukseen.
Tämä osoittaa, kuinka Jumala haluaa sitä, -
että me valittaisiin oikea tie ja tehtäisiin oikea valinta.
Eli että me punnitaan nämä valinnat tarkasti.
Ja Raamatussa tavallaan ylikorostetaan sitä, -
että leikkaa kätesi tai silmäsi poikki.
Ei se sitä tarkoita, että se tehtäisiin oikeasti, -
vaan se tarkoittaa, kuinka ehdoton se asia on.
Jos et valitse sitä, mikä on oikein, niin sillä on vakavat seuraukset.
Ja siinä tempausvertauksessa, -
vertauksessa tyhmistä ja viisaista neitsyistä, niin siinähän sanotaan näin.
Siinä oli se öljy, joka oli se, -
mikä esti heitä pääsemästä taivaaseen tempauksessa.
Ja siinä kerrotaan myös, mitä se öljy sai aikaan -
näissä viisaissa ja ymmärtäväisissä neitsyissä.
Se öljy sai aikaan näitä hyviä tekoja.
He olivat antaneet tarvitsevalle, -
he olivat ruokkineet nälkäisiä ja vaatettaneet puutteenalaisia.
He olivat tehneet näitä hyviä tekoja. Jeesus sanoo siellä: -
"Tehkää hyvää kaikille, varsinkin uskonveljille."
Ja siellä sanotaan näin: "Pitäkää pyhien tarpeita ominanne." - Aivan.
Tämä, minkä sanoit viimeksi, pyhien tarpeet, -
niin sillä on monenlaista käytännön merkitystä, -
niin kuin esimerkiksi hengellisen työn tukeminen. - Kyllä.
Hengellisen työn tukeminen on äärettömän tärkeää, -
niin kuin esimerkiksi tämä TV7.
Tässä kylvetään ihmisten sydämiin tätä hyvää sanomaa, -
niin sitten me voidaan taas kylvää varallisuutta ja varoja TV7:lle, -
että he kykenevät jakamaan sitä sanomaa, -
mitä heillä on tarjottavana. - Joo.
Kerran, kun olit lähdössä liikkeelle, niin sinulle tuli ajatus, -
että sinun pitää ottaa liftari kyytiin autoon. Mikäs juttu tämä oli?
Joo, se oli hyvin erikoinen ja ainutlaatuinen tapaus.
Olin taas appivanhemmilla käymässä.
Minun piti sinä päivänä lähteä Tampereelle, -
ja minulle tuli jo lähtiessä erittäin voimakas halu, -
että minun pitää ottaa ja että haluan ottaa jonkun liftarin kyytiin.
No sitten lähdin liikkeelle ja ajattelin, että oikaisen -
sellaisen Uusisalmi-nimisen mutkaisen kylätien läpi.
Ja olin ajanut jo lähes puolet matkasta, eikä ollut ketään näkynyt.
No siinä kun ajoin junaradan vartta pitkin, -
niin huomasin, että siinä tien poskessa vasemmalla puolella -
meni sellainen tukevakuntoinen, varmaan 80―90-vuotias nainen, -
kaksi isoa kassia kädessä vaivalloisesti kävellen.
Ajattelin, että hän oli menossa lähellä oikealla näkyvään keltaiseen taloon.
Ajattelin, että vien hänet sinne, kun ei siinä muita liftareita ollut.
No, pysähdyin, avasin ikkunan ja kysyin, oliko hän menossa -
siihen keltaiseen taloon. Jos hän hyppäisi kyytiin, veisin hänet sinne.
Hän sanoi: "Ei, tulin linja-autolla tuohon Urjalan asemalle.
Linja-auto tulee vain siihen asemalle asti, se ei jatka siitä eteenpäin.
Ja juna ei pysähdy Urjalan asemalla, se pysähtyy Kylmäkosken asemalla.
Tästä on 10 kilometriä Kylmäkosken asemalle, ja ajattelin, -
että kävelen kiskoja pitkin sinne Kylmäkosken asemalle.
Olen tullut Turusta ja ollut lonkkaleikkauksessa, -
ja lääkäri sanoi, ettei saisi kantaa mitään."
Sanoin: "Hyppää minun kyytiini, minä vien sinut sinne -
Kylmäkosken asemalle, enkä ota siitä penniäkään rahaa."
Sitten hän laittoi kassit kyytiin ja hyppäsi istumaan siihen viereen.
Minä lähdin ajamaan, ja hän toisteli koko ajan: -
"Sinä et ole ihminen." Tätä hän sanoi koko ajan.
Minä sanoin, että kyllä minä olen ihan ihminen, -
en minä mikään sen kummempi ole, mutta hän ei antanut periksi, -
vaan toisteli koko matkan ajan: "Sinä et ole ihminen, sinä olet enkeli."
Hän kysyi, mitä otan matkasta, ja sanoin, etten ota mitään.
Minähän sanoin, etten ota mitään.
Hän otti rahakukkaron esille ja sanoi, että tässä on. Sanoin, -
etten ota mitään, mutta hän kaatoi ne rahat tuhkakuppiin niin, -
että se meni täyteen kolikoita, ja niitä putosi lattiallekin.
Hän sanoi: "Jos et ota näitä, niin kaadan ne tuhkakuppiin."
Sitä hän hoki Kylmäkoskelle asti eikä uskonut, että olen ihminen.
Mutta se, että Jumala puhui minulle -
ja vaikutti minussa voimakkaan tahtomisen ja tekemisen, -
että otan hänet kyytiin, -
koska Jumala näki tämän pienen ihmisen onnettoman tilanteen.
Sillä paikalla harvoin menee muitakaan autoja.
Hänellähän olisi elämä melkein päättynyt, -
jos ei Jumala olisi lähettänyt sinne jotain ihmistä. - Aivan.
Jos ajattelee sitä, miten valtava huolenpito -
Jumalalla on meistä jokaisesta. - Justiin näin.
Emme ymmärrä Jumalan valtavaa suuruutta, rakkautta ja hyvyyttä, -
mitä Hän osoittaa. Ei hänkään varmaan ollut täysin synnitön, -
niin kuin ei meistä kukaan ole, mutta Hän rakasti tätä naista.
Kyllä. Ja nimenomaan nämä kokemukset, joita minulla on, -
osoittavat hyvin voimakkaasti myös sitä, -
että Jumalalla on äärettömän suuri halu auttaa ihmisiä -
ja käyttää ihmisiä, jotka vähänkään ovat kallellaan Jumalan puoleen, -
että Jumala yhtään pystyy vaikuttamaan -
jostain lihan hallinnan välistä. - Joo.
Koska meidän tulisi rukouksen kautta elää Hengen täyteydessä, -
jotta Jumalan Pyhä Henki pääsisi käyttämään meitä, -
vaikuttamaan niitä tahtomisia ja tekemisiä.
Ja ajattele, mikä siunaus tuli sinullekin siitä, -
kun näit, että sait olla Jumalan käytössä.
Ja tätä siunaustahan me tarvitsemme, koska se vahvistaa uskoamme, -
eikä lihan puoli saa meissä valtaa. - Ja jos ajatellaan koko kristikuntaa, -
niin pelkästään Suomessa on kymmeniä tuhansia uskovaisia.
Jos nyt kaikki nämä uskovaiset alkaisivat lähestyä Jumalaa rukoillen, -
menisivät kammioon salassa rukoilemaan Jumalaa, -
niin jos nämä kaikki suomalaiset uskovat alkaisivat täyttyä -
Jumalan Hengellä ja lihan halut ja valta väistyisivät meistä, -
niin kuinka valtavia tekoja Jumala voisi tehdä -
ja kuinka paljon ihmiset alkaisivat uskoa, että Jumala on todellisuutta?
Raamatussahan sanotaan, että usein arjen huolet vaikuttavat siihen, -
että meillä ei ole aikaa Hänelle. Moni sanoo rukoilevansa, kun on aikaa, -
mutta kun ne arjen huolet vievät kaiken ajan. Heidän pitäisi ymmärtää, -
että kun annetaan Jumalalle aikaa, ne arjen huolet vähenevät. - Kyllä.
Mutta sen on huomannut itsekin, ettei voi korkealta puhua.
Hyvin nöyrästi pitää sanoa sitä, -
että se on todella vaikeata se rukous.
Rukouksen yhteydessä on tärkeä huomioida jonkinlainen paasto, -
koska niin kuin aiemmin sanoit, paasto on se, joka nöyryyttää meitä.
Kyllä, ja nöyrille Hän antaa armon.
Ylpeyshän oli se ensimmäinen synti, joka Luciferille tuli.
Se on se, joka piilossa -
ikään kuin näyttää olemustaan joka tilanteessa, missä pystyy.
Ja kaikessa tässä, miten Jumala käyttää kaikkia palvelijoitaan, -
joista kuuluisia ovat Seymour ja Paavo Järvinen -
ja Selkomaa. Mikäs hänen etunimensä oli?
Marko Selkomaa. Ja keitä vain. Sinua, Martti, käytetään, -
mutta aina täytyy muistaa, että se on Jumalan armo.
Meillä ei ole siinä omaa ansiota tai etua, -
vaan pitää kiittää Jumalaa siitä, että Hän on nähnyt, -
että Hänen armonsa voi käyttää meitä. Paavalikin sanoo, -
että Herra teki suuria tunnustekoja, ihmeitä ja niin poispäin.
"En kuitenkaan minä, vaan Jumalan armo, joka oli minun kanssani."
Aivan. Armon kerjäläisiä me ollaan kyllä kaikki.
Aina on kaikessa muistettava, -
että Jumala on tarkka kunniastaan.
Muistetaan ja huomioidaan, että Jumalalle kuuluu kunnia kaikesta.
Meidän onkin tärkeä ymmärtää, että Hän ei kunniaansa jaa.
Se on Hänen Sanansa, ja se on totta ja aamen.
Ja siinä on tämäkin puoli, -
että kun me rukoillaan, niin Herra nöyryyttää rukouksessa ja paastossa.
Jos haluaa olla Herran käytössä, rukous ja paasto ovat tärkeitä, -
ettei Herran tarvitse meitä nöyryyttää.
Se nöyryytys on aina todella raskasta ja kovaa ihmisille.
Jotkut voidaan nöyryyttää jopa niin, että heidän lampunjalkansa -
joudutaan siirtämään pois. On valtavan tärkeä elää -
niin kuin Raamattu sanoo: "Pitäkää toista parempana kuin itseänne."
Kyllä, kyllä. Mainitsit tuossa Paavo Järvisen. Oli sellainen tilanne, -
että hän oli välikätenä parantamassa sinut. - Minä sanon, -
että olen kyllä kiitollinen Paavo Järvisestä Herralle.
Toiveeni olisi, että Paavo Järvistä kutsuttaisiin seurakuntiin, -
koska hänen kauttaan Jumala toimii.
Hän on Jumalan väkevä palvelija, nöyrä Herran palvelija. - Kyllä, kyllä.
Paavo oli yhdessä kokouksessa, jossa minä olin mukana.
Minulla oli ollut pitkään vatsa kipeä ja vatsavaivoja.
Kun olin päiväkokouksessa, minulle tuli tällainen sana: -
"Minä olen Herra, sinun Parantajasi."
Iltakokouksessa oli Paavo Järvinen puhumassa.
Siinä loppupuheen aikana Paavo sanoi yhtäkkiä: -
"Sinä valkopaitainen mies, -
joka istut siinä ei ihan etupenkissä, vaan kolmannella rivillä, -
Jeesus seisoo edessäsi, koskettaa vatsaasi ja parantaa sen nyt."
Ja kun Paavo sanoi tämän, niin tapahtui ihan niin kuin hän sanoi.
Vatsani parani täysin siinä silmänräpäyksessä.
Ja kun ajattelee, että Jumala haluaisi tehdä näitä satoja ihmisille, -
joiden Jumala näkee kärsivän vaivaa monesta asiasta.
On taloushuolia ja kaikkea sellaista. Hänen tahtonsa on auttaa.
Kyllä, aivan. Ja tosiaan tämä, -
että kun Paavonkin kautta on parantunut valtava määrä ihmisiä -
ja saanut kaikenlaista apua, niin on tärkeää kertoa Jumalan ihmeistä.
Olin kerran nuorten kokouksessa. Siellä oli noin parikymmentä nuorta -
kotikokouksessa. Kaikki istuivat ympyrässä.
Ja puhuin siellä yhden Israelin kibbutsissa tapahtuneen ihmeen.
Kokouksen jälkeen yksi nuori mies tuli minun tyköni ja sanoi: -
"Kiitos, Voitto, puheesta, jonka puhuit. Olen ollut vuoden uskossa, -
mutta olen ajatellut, olenko uskossa ollenkaan, -
kun en ole tunteellisesti kokenut mitään yliluonnollista.
Olen vain niin kuin järjellä uskonut tähän asiaan.
Mutta kun sinä kerroit tuota ihmettä, niin yhtäkkiä kesken puheen -
valtava voima meni ruumiini läpi. Nyt tiedän, että olen uskossa."
Jumala kuuli hänen huolensa siitä, -
että hän oli vain järjellä pyrkinyt kokemaan uskoa, -
mutta ei ollut tuntenut sitä. Kyllä Jumala halusi siinäkin taas auttaa.
Raamatun mukaan voimavaikutukset ovat moninaiset, mutta Herra on sama.
Olin yhdellä paikkakunnalla saunassa erään nuoren miehen kanssa.
Kun istuttiin siellä saunan lauteilla ja puhuttiin asioita, -
niin yhtäkkiä hän vain täyttyi Pyhällä Hengellä siinä.
Hän oli rukoillut pitkään, mutta ei vain ollut aiemmin saanut.
Hän on koko elämänsä ollut siitä kiitollinen ja muistaa sen aina.
Kello on nyt niin paljon, että me tehdään vielä neljäs ohjelma.
Lopuksi voit vielä rukoilla katsojiemme puolesta.
Kiitos tästä kolmannesta ohjelmasta, -
ja odotetaan, mitä Pyhä Henki antaa viimeisessä ohjelmassa. Kiitos.
Hyvä TV7:n katsoja, olet juuri katsonut Herätysliikehdintä-ohjelman.
Itseäni rohkaisee ja ilahduttaa, kun saan kuulla -
erilaisilta vierailta siitä, mitä Jumala on heidän elämässään tehnyt.
Jos sinäkin koet tämän sarjan itsellesi iloa antavaksi, -
niin lähde tukemaan näiden ohjelmien tuottamista. Kiitos lahjastasi.
Tekstitys: Anni Lähteenmäki